शिव दे नक्कै जात्तै चैं लऊ निकलन लगी पेआ। प्रेमू ते मनसो मार खंदे खंदे दऊं बारी बसुरत्त होऐ बो त्रैं चा कोई बी नेईं हा मन्नै दा। कियां मनदे? भला किते दा होऐ तां मन्नन। जुराबरिया मना करदे हे उन्दे कोला। मुन्शी बी उस्सै ग्रां दा हा। उन्न ब्यान दिंदै मौकै ए आखेआ हा जे कतल इंया बझोंदा इनैं त्रैनैं ई गै कित्ते दा कैं जे ओ इन्दै खलाफ बोलआ ते इनें सोचेआ होना जे ए साढ़े रस्तै च रोड़ा बनन लगी पेआ ते रस्ता साफ करने लेई उस्सी मारी छुड़ैआ।